**Szakdolgozati lehetőség TTK kutatócsoportban**

Ha szeretnél sejtbiológiai és molekuláris biológiai tapasztalatot szerezni, és izgalmas kutatási témában egy impozáns szakdolgozatot, jelentkezz!

Ambiciózus, elhivatott elsőéves MSc (esetleg BSc) (biológus, orvos, gyógyszerész, biomérnök vagy vegyészmérnök) hallgató jelentkezését várjuk, aki csatlakozhatna anion transzportereket célzó kutatásunkhoz.

**A kutatási téma: Organikus anion transzporter polipeptidek, mint lehetséges új farmakológiai célpontok**

Az Organikus anion transzporter polipeptidek (OATP-k) membránfehérjék, amelyek nagyméretű szerves molekulák (hormonok, epesók és sokféle gyógyszer molekula) sejtekbe történő felvételét katalizálják. Az OATP-k megváltozott működése polimorfizmusok vagy gyógyszer kölcsönhatások révén megváltozott farmakokinetikát eredményez. Ezen kívül több OATP megnövekedett expressziót mutat tumorokban. Kutatócsoportunk új módszereket dolgozott ki az OATP-k vizsgálatára. Ezek segítségével OATP-k és kemoterápiás szerek közötti kölcsönhatásokat vizsgálunk, illetve OATP polimorf és izoforma változatokat jellemzünk.

**Feltétel:** középszintű angol nyelvtudás

**Amit kínálunk:** TDK és publikációs lehetőség, későbbiekben PhD tanulmányok, konferencián való részvétel.

J**elentkezés és bővebb információ**: [laczka.csilla@ttk.mta.hu](mailto:laczka.csilla@ttk.mta.hu)

**A témavezető főbb publikációi:** <https://pubmed.ncbi.nlm.nih.gov/?term=ozvegy-laczka&sort=date>

Felvehető hallgatók száma: 2

**Kezdési időpont: folyamatos**